Legal Document

Category: 28

Text:
113. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚ/ΜΙΚΩΝ Αριθ. 117821/3148 της 27 Νοεμ/3 Δεκ. 1984 (Φ.Ε.Κ. Β΄  849) Καθορισμός του ύψους της εφάπαξ οικονομικής ενίσχυσης των υπαλλήλων που μετατάσσονται με τις διατάξεις της παρ. 2 του άρθρ. 13 του Νόμου 1400/1983. Έχοντας υπόψη: 1.Τις διατάξεις της παρ. 4 του άρθρ. 13 του Νόμ. 1400/1983 «τροποποίηση και συμπλήρωση υπαλληλικών διατάξεων» (Φ.Ε.Κ. 156/1983). 2.Την Υ.79/21-6-84 (Φ.Ε.Κ. 413/84 Τ.Β.) απόφαση του Πρωθυπουργού, αποφασίζουμε: 1.Καθορίζουμε το ποσό της εφάπαξ οικονομικής ενίσχυσης των υπαλλήλων που μετατάσσονται σύμφωνα με τις διατάξεις της παρ. 2 του άρθρου 13 του Νόμου 1400/1983, ως εξής: α)Στους άγαμους υπαλλήλους το ποσό των δρχ. 60.000. β)Στους έγγαμους υπαλλήλους το ποσό των δρχ. 80.000 προσαυξανόμενο κατά 10.000 δρχ. για κάθε ανήλικο παιδί ή παιδί που σπουδάζει και έχει ηλικία μέχρι 25 ετών, ή παιδί που είναι ανίκανο για εργασία ανεξάρτητα από την ηλικία του. Σε περίπτωση που η μετάταξη γίνεται σε υπηρεσία παραμεθόριας περιοχής του Νόμ. 287/1976 τα ανωτέρω ποσά αυξάνονται κατά 50%. 2.Η δαπάνη για την οικονομική ενίσχυση των μετατασσομένων υπαλλήλων βαρύνει τον προϋπολογισμό της Υπηρεσίας από την οποία μετατάσσεται ο υπάλληλος. 3.Η απόφαση αυτή εφαρμόζεται και για όσους υπαλλήλους έχουν μέχρι την έναρξη της ισχύος της μεταταγεί με τις διατάξεις της παρ. 2 του άρθρου 13 του Νόμ. 1400/1983. (Αντί για τις σελ.316,885(θ)-316,892)  Σελ. 316,885(ι) Τεύχος 1344 Σελ. 69 Υπαλληλικός Κώδικας 2.Ε.β.113